Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
4 พ.ย. 2559

แรงขายหุ้นขนาดใหญ่กดดัน SET ใกล้แนวรับ 1,480 จุด…”ซื้อ” EA และ TMB
ดัชนี SET อยู่ที่ 1,484.34 จุด -8.74 จุด -0.59% ปริมาณซื้อขาย 25,433  ลบ.
 
แนวรับ :      1,480       แนวต้าน :     1,494 / 1,500
 
สรุปทิศทางและแนวโน้มตลาด แรงขายหุ้นใหญ่กดดัน SET…แต่ยังไม่หลุดกรอบล่างที่ 1,480 จุด: การ Risk-off ของนักลงทุนก่อนการเลือกตั้งประธานาธิบดีสหรัฐฯ ยังเป็นปัจจัยกดดันตลาดหุ้นโลก และ SET ต่อเนื่องวันนี้ โดยเฉพาะกลุ่มหุ้นขนาดใหญ่อย่างกลุ่มธนาคาร พลังงาน และขนส่ง อย่างไรก็ดี SET ยังไม่หลุดกรอบ Sideways ด้านล่างที่ให้ไว้บริเวณ 1,480 จุด
“ซื้อ” EA และ TMB: แนะนำ “ซื้อ” EA ด้วยเป้าหมายพื้นฐาน 32 บาท จาก 1) ผลการดำเนินงาน 3Q16 เติบโตจากกำลังการผลิตไฟฟ้าเพิ่มขึ้น 2) เริ่มรับรู้ผลของการ Refinance หนี้ 8 พันล้านบาท อัตราดอกเบี้ย 2.3% 3) กำไรปี 2017 เติบโตแกร่งต่อเนื่อง 30% y-y จากกำลังการผลิตไฟฟ้าพลังงานลมที่เข้าระบบปลายปีนี้ โดยทางเทคนิคมีรูปแบบ Cup with handle เป้าหมาย 30/32.5/35.0 บาท นอกจากนี้ยังแนะนำ “ซื้อ” TMB ด้วยเป้าหมายพื้นฐาน 2.56 บาท จาก 1) Downside Risk จำกัด ปัจจุบันซื้อขายที่ PBV 1.1x ใกล้เคียงจุดต่ำสุดตั้งแต่ปี 2010 2) กำไร Bottom-out ใน 3Q16 โดยการตั้งสำรองที่ลดลงตั้งแต่ 3Q16 จะเป็นปัจจัยหนุนผลการดำเนินงานตั้งแต่ 4Q16 3) และ คาดว่ากำไรจะขยายตัว +10% ปีหน้า ส่วนในทางเทคนิคเคลื่อนไหวกรอบสามเหลี่ยม รอทะลุ 2.16 บาท (ดูกราฟด้านล่าง)
 
หุ้นที่น่าสนใจทางเทคนิค
IVL “ซื้อ” ราคาหุ้นดีดตัวขึ้นต่อหลังพักตัวไม่หลุดเส้นค่าเฉลี่ยระยะสัปดาห์ พร้อมปริมาณการซื้อขายลดลงช่วงพักตัว สอดคล้องกับเส้นค่าเฉลี่ยทำ Golden Cross มีโอกาสแกว่งตัวขึ้นได้ต่อเนื่อง มีแนวต้านแรกที่ 33.00 บาท และถัดไปที่ 34.50 บาท
PSTC “ซื้อ” ราคาหุ้นริ่มฟื้นตัวขึ้นต่อหลังพักตัวไม่หลุดเส้นค่าเฉลี่ยระยะสัปดาห์ พร้อมปริมาณการซื้อขายลดลงช่วงพักตัว สอดคล้องกับเครื่องมือ ADX ชี้ขึ้นยืนยันความแข็งแรงของแนวโน้ม มีแนวต้านแรกที่ 0.76 บาท และแนวต้านถัดไปที่ 0.80 บาท
 